
มาตรการเผยแพร่ข้อมูลต่อสาธารณะขององค์การบริหารส่วนตำบลยางค้อม
*************************
	มาตรการเผยแพร่ข้อมูลต่อสาธารณะขององค์การบริหารส่วนตำบลยางค้อมกำหนดขึ้นเพื่อการอำนวยความสะดวกและตอบสนองความต้องการของประชาชนในการเปิดเผยข้อมูลข่าวสาร เพื่อให้เกิดการบริหารกิจการบ้านเมืองที่ดี เป็นประโยชน์สุขต่อประชาชน และเกิดความโปร่งใสในการดำเนินงานของหน่วยงานภาครัฐ
	ทั้งนี้ลักษณะ/ประเภทข้อมูลที่ต้องเผยแพร่ต่อสาธารณะ ขององค์การบริหารส่วนตำบลยางค้อมที่จะนำขึ้นเผยแพร่ผ่านเว็บไซต์องค์การบริหารส่วนตำบลยางค้อมเนื้อหาต้องเป็นไปตาม “มาตรฐานเว็บไซต์ภาครัฐ” (Government Website Standard) ที่กำหนด โดยองค์การบริหารส่วนตำบลยางค้อมได้ดำเนินการเผยแพร่ข้อมูลต่อสาธารณะผ่านทางเว็บไซต์ รายละเอียดตามนี้
	๑. ข้อมูลพื้นฐานเพื่อเผยแพร่ข้อมูลตลอดจนการบริการของหน่วยงาน
		๑.๑ ข้อมูลเกี่ยวกับหน่วยงาน
			- ประวัติความเป็นมา
			- วิสัยทัศน์ พันธกิจ
			- โครงสร้างหน่วยงาน ผู้บริหาร อำนาจหน้าที่
			- ภารกิจ และหน้าที่รับผิดชอบของหน่วยงาน
			- ยุทธศาสตร์ แผนปฏิบัติราชการ
			- แผนงาน โครงการ และงบประมาณรายจ่ายประจำปี
			- ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้ง
			- ที่อยู่ไปรษณีย์อิเล็กทรอนิกส์ (e-mail Address) ของสำนักงาน
		๑.๒ ข้อมูลผู้บริหารองค์การบริหารส่วนตำบลยางค้อม
			- รายละเอียดเกี่ยวกับผู้บริหาร ประกอบด้วย ชื่อ – นามสกุล และตำแหน่ง
			- วิสัยทัศน์ นโยบายต่างๆ เกี่ยวกับการบริหารงานราชการส่วนท้องถิ่น
		๑.๓ ข่าวประชาสัมพันธ์
			- ข่าวสารประชาสัมพันธ์ทั่วไป
			- ข่าวสารและประกาศของหน่วยงาน เช่น ประกาศรับสมัครงาน การจัดซื้อจัดจ้าง การฝึกอบรม เป็นต้น
		๑.๔ เว็บลิงค์
			- ส่วนงานภายใน
			- หน่วยงานภายนอกที่เกี่ยวข้องโดยตรง
			- เว็บไซต์อื่นๆ ที่น่าสนใจ
		
		๑.๕ กฎระเบียบข้อบังคับที่เกี่ยวข้องกับหน่วยงาน
			- กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบต่างๆที่เกี่ยวข้อง
ในการปฏิบัติงานของท้องถิ่น
		๑.๖ ข้อมูลการให้บริการ
			- แสดงข้อมูลการให้บริการตามภารกิจของหน่วยงาน พร้อมทั้งอธิบายขั้นตอนการบริการต่างๆแก่ประชาชน
	๒. การสร้างปฏิสัมพันธ์กับผู้ใช้บริการ
		๒.๑ ถาม – ตอบ (Q & A)
			- ผู้ใช้บริการสามารถสอบถามข้อมูล หรือข้อสงสัยมายังหน่วยงาน
		๒.๒ ช่องทางการติดต่อการสื่อสารกับผู้ใช้บริการ
			- ช่องทางแสดงความคิดเห็น หรือข้อเสนอแนะ เช่น กระดานสนทนาหน้าเว็บไซต์, e-mail    เป็นต้น
			- ช่องทางการร้องเรียน และการติดตามสถานะเรื่องร้องเรียน
	ทั้งนี้ได้มอบหมายให้เจ้าหน้าที่ผู้รับผิดชอบดำเนินการจัดเตรียมข้อมูลดังกล่าวลงเว็บไซต์ โดยข้อมูลดังกล่าวต้องเป็นความจริงและได้รับอนุญาตจากผู้บริหารก่อน จึงจะนำขึ้นเผยแพร่บนเว็บไซต์ขององค์การบริหารส่วนตำบลยางค้อม

